இளங்கோவடிகள் தாம் படைத்த சிலப்பதிகாரத்தில் கண்ணகியைக் கோவலன், மலையிடைப் பிறவா மணியே, அலையிடைப் பிறவா அமுதே, யாழிடைப் பிறவா இசையே என்றெல்லாம் கூறித் தன்னிலை மயங்குவான். அதுபோல் திருத்தொண்டர் காப்பியத்தில்,
<poem>
"பருவத்தில் முதிர்கனியே நீதான் என்றான்"
"பெருக்கெடுக்கும் உணர்வலையே நீதான் என்றான்"
"கருவத்தில் எனைவீழ்ப்பாய் நீதான் என்றான்"
"உருக்கி வார்த்த பொற்குடமே நீதான் என்றான்"
</poem>
என்று ஆசிரியர் பாடுகிறார்.

இங்கே தலைவன் தலைவியையும், தலைவி தலைவனையும் கூடல் மொழிகளாகப் புகழ்ந்துரைப்பதாக ஆசிரியர் நவில்கிறார். சங்க இலக்கியத் தலைவி கூடல் உவகையில் தலைவனை நேரடியாகப் புகழ்வது மரபாகப் பாடப்பெறவில்லை. ஆயினும் திருத்தொண்டர் காப்பியத் தலைவனும் தலைவியும் பதினெட்டாம் நூற்றாண்டைச் சார்ந்தவர்கள் ஆதலின் கால மாறுபாட்டிற்கு ஏற்ப ஆசிரியர் மரபு மாற்றத்தை மேற்கொண்டிருப்பதாகக் கொள்ளமுடிகிறது. 

தலைவன், தலைவி உரையாடலில் புதுமை
நூலாசிரியர்
காப்பியத் தலைவர் அருளாளர் தேவசகாயம் பிள்ளை
முழுமையான காப்பியம்